·Iemaksa no ES budžeta (finansējuma summa) 42,34 miljonu EUR apmērā, lai pielāgotu Fondu atbilstoši paredzētajam apjomam — 9 % no kopējām neatmaksātajām saistībām.

Lai pielāgotu Fonda apjomu līdz 9 % no visu saistību neatmaksātās pamatsummas, pamatojoties uz 2019. gada 31. decembrī neatmaksāto garantēto aizdevumu summu, tika aprēķināti 42,34 miljoni EUR, kas tika iekļauti ES 2021. gada budžetā kā Fonda finansējums. Šo summu apstiprināja Padome un Eiropas Parlaments, un to atzina 2020. gada 31. decembra bilancē kā Fonda aktīvu (debitoru parāds).

Regulas 3. pantā noteikts, ka Fonda paredzētais apjoms ir 9 % no visu saistību neatmaksātās pamatsummas [no katra darījuma], kas palielināta par uzkrātajiem nesamaksātajiem procentiem.

Fonda finanšu pārskati pirms konsolidācijas ir sagatavoti tādēļ, lai tajos iekļautu tās grāmatvedības darbības, kas netika iekļautas Fonda finanšu pārskatos, kurus sagatavoja EIB (skatīt SWD). Tie ir iekļauti ES konsolidētajos finanšu pārskatos.

3.1.Finanšu stāvoklis pirms konsolidācijas 2020. gada 31. decembrī

Bilance — aktīvi

2020. gada 31. decembris 2019. gada 31. decembris ILGTERMIŅA AKTĪVI 2,378,221,641 2,312,151,734 Finanšu aktīvi 2,378,221,641 2,312,151,734 APGROZĀMIE AKTĪVI 434,485,659 277,139,064 Finanšu aktīvi 415,856,202 233,048,865 Debitoru parādi 1,810,109 1,290,863 Nauda un naudas ekvivalenti 16,819,348 42,799,336 AKTĪVI KOPĀ 2,812,707,300 2,589,290,798

Bilance — saistības

2020. gada 31. decembris 2019. gada 31. decembris IEMAKSĀTĀJU LĪDZEKĻI 2,609,255,287 2,407,419,308 Eiropas Komisijas iemaksas 2,190,348,119 1,950,195,297 Patiesās vērtības rezerve 34,252,128 20,859,023 Nesadalītā peļņa 384,655,040 436,364,988 ILGTERMIŅA SAISTĪBAS 82,892,623 111,685,549 Finanšu uzkrājumi 82,892,623 111,685,549 ĪSTERMIŅA SAISTĪBAS 120,559,388 70,185,941 Finanšu uzkrājumi 29,880,034 49,709,547 Finanšu garantiju saistības 89,750,000 19,590,000 Kreditoru parādi 929,354 886,394 KOPĀ IEMAKSĀTĀJU LĪDZEKĻI + SAISTĪBAS 2,812,707,300 2,589,290,798

42,34 miljonu EUR starpību starp Fonda kopējo bilances vērtību pirms konsolidācijas (2 812 707 300 EUR) un EIB sagatavotajos finanšu pārskatos norādīto Fonda vērtību (2 855 047 433 EUR) var galvenokārt izskaidrot šādi:

·bilancē (aktīvi) pirms konsolidācijas ir iekļautas:

§visas summas, ko ES pārņēmusi garantēto maksājumu rezultātā, atbildot uz EIB prasījumiem saistībā ar neizpildītajiem aizdevumu maksājumiem (kavētie maksājumi un uzkrātie procenti par kavētiem maksājumiem). Tomēr, ņemot vērā politisko stāvokli Sīrijā un pamatojoties uz EK grāmatveža lēmumu, 2020. gada finanšu pārskatos šīs summas ir pilnībā norakstītas;

·bilancē pirms konsolidācijas nav iekļauti:

§finanšu uzkrājumi 112,8 miljonu EUR apmērā attiecībā uz atlikušajiem Sīrijas neizpildītajiem aizdevumu maksājumiem, kas tika iekļauti bilancē pirms konsolidācijas 2020. gadā;

§ES budžeta iemaksa Kopējā uzkrājumu fondā (CPF) 42,34 miljonu EUR apmērā, jo uz šo debitoru parādu attiecas attiecīgā kreditoru parāda ieskaits ES konsolidētajos pārskatos.

·Maksājumi par prasījumiem, kas no Garantiju fonda veikti EIB (un attiecīgos gadījumos sekojoša prasījumu summu un kavējuma procentu piedziņa), EIB sagatavotajos finanšu pārskatos tiek atzīti kā neto aktīvu (ES iemaksa) samazinājums (palielinājums). Finanšu pārskatos pirms konsolidācijas tās summas, kas izmaksātas par EIB prasījumiem, nav atskaitītas no neto aktīviem, jo tās kļūst par pārņemtām summām. Saistītās summas tiek uzskaitītas vai nu par ieņēmumiem (uzkrātie kavējuma procenti, naudas sodi, guvumi no ārvalstu valūtu maiņas) vai izdevumiem (uzkrājumi, vērtības samazinājumi, finanšu garantiju saistības, zaudējumi no ārvalstu valūtu maiņas). Tā rodas pastāvīga starpība starp neto aktīvu posteņiem (ES iemaksa un nesadalītā peļņa), kas atzīti EIB sagatavotajos finanšu pārskatos un EK sagatavotajos finanšu pārskatos pirms konsolidācijas.

3.2.Pārskats par finanšu rezultātiem pirms konsolidācijas

Tāpat kā bilance arī pārskats par finanšu rezultātiem pirms konsolidācijas ir sagatavots iekļaušanai ES konsolidētajos finanšu pārskatos.